নার্গিস আবইয়ার। প্রথম ইরানি নারী চলচ্চিত্রকার, যার 'নাফাস' (Breath) ছবিটি গেল বছরের অস্কারে মনোনয়ন পেয়েছিল। এর আগে ইরাক-ইরানের যুদ্ধের ওপর তাঁর নির্মিত 'ট্রেঞ্চ ১৪৩' সাড়া জাগিয়েছিল ‘ফজর আন্তর্জাতিক চলচ্চিত্র উৎসবে’ দুটি পুরস্কার জিতে। ফার্সি সাহিত্যে স্নাতক নার্গিস গল্পকার হিসেবেও সুপরিচিত। তাঁর নতুন ছবি 'শাবি কে মহ কমেল শোদ' (যে রাতে চাঁদ পূর্ণতা পেয়েছিল)-এর শুটিং করতে প্রথমবারের মতো বাংলাদেশে এলেন এই নির্মাতা। ঢাকায় তাঁর শুটিং টিমকে সার্বিক সহযোগিতা দিচ্ছে ‘রেইডাস ইন্টারন্যাশনাল লিমিটেড’।